b'\n_START_ARTICLE_\nPolivinilo acetatas\n_START_PARAGRAPH_\nPolivinilo acetatas (PVA) \xe2\x80\x93 guminis sintetinis polimeras. Jis gaminamas polimerizuojant vinilo acetat\xc4\x85 (VAM). I\xc5\xa1 dalies arba visi\xc5\xa1kai j\xc4\xaf hidrolizavus gaunamas polivinilo alkoholis. Polivinilo acetat\xc4\x85 1912 m. atrado dr. Fricas Klat\xc4\x97 (Fritz Klatte) (Vokietija)._NEWLINE_PVA parduodamas kaip vandens emulsija; naudojamas kaip klijai akytoms med\xc5\xbeiagoms, ypatingai medienai, taip pat popieriui, audeklams, cigaret\xc4\x97ms, darant Papier - m\xc3\xa2ch\xc3\xa9. PVA pla\xc4\x8diai naudojamas knyg\xc5\xb3 amatuose, nes yra patogus ir n\xc4\x97ra r\xc5\xabg\xc5\xa1tinis kaip dauguma polimer\xc5\xb3. Kartais naudojamas apsaugoti s\xc5\xabr\xc4\xaf nuo dr\xc4\x97gm\xc4\x97s ir gryb\xc5\xb3._NEWLINE_Kartu su brangesniais akrilais PVA taip pat pla\xc4\x8diai naudojamas vandens pagrindo da\xc5\xbeuose bei glaistuose, vadinamas vinilo akrilu._NEWLINE_L\xc4\x97tai reaguoja su alkaliais (hidroliz\xc4\x97s reakcija) sudarydamas acto r\xc5\xabg\xc5\xa1t\xc4\xaf.'